На основу члана 37. Статута Града Ниша („Службени лист Града Ниша, бр. 88/2008),

Скупштина Града Ниша, на седници од 2015. године, донела је

**О Д Л У К У**

**О ИЗМЕНАМА ОДЛУКЕ О ТЕХНИЧКОМ СЕКРЕТАРУ**

**ОДБОРНИЧКЕ ГРУПЕ**

**Члан 1.**

У Одлуци о техничком секретару одборничке групе („Службени лист Града Ниша“, бр. 85 /2014), члан 3., мења се и гласи:

„Члан 3.

Решење о одређивању техничког секретара одборничке групе, на писани предлог, односно акт одборничке групе, доноси Одбор за административна питања Скупштине Града Ниша.“

**Члан 2.**

Члан 4. мења се и гласи:

„Члан 4.

Ангажовање техничког секретара одборничке групе престаје:

- на захтев одборничке групе која је ангажовала техничког секретара,

- на захтев техничког секретара,

- престанком постојања одборничке групе и

- распуштањем Скупштине, односно истеком мандата одборника тог скупштинског сазива.“

**Члан 3.**

Члан 6. мења се и гласи:

„Члан 6.

За обављање административно-техничких и других послова за одборничку групу која га је ангажовала, техничком секретару припада нето месечна накнада у висини од 45% од просечне месечне зараде по запосленом у Републици Србији, према последњем објављеном податку републичког Завода за статистику.

Начин обрачуна и исплате накнаде техничком секретару, у складу са претходним ставом, утврђује се решењем о одређивању техничког секретара одборничке групе.

**Члан 4.**

Овлашћује се Служба за послове Скупштине Града да сачини и објави пречишћени текст Одлуке о техничком секретару одборничке групе.

**Члан 5.**

Ова одлука ступа на снагу осмог дана од дана објављивања у ''Службеном листу Града Ниша''.

Број:

У Нишу, 2015. године

**СКУПШТИНА ГРАДА НИША**

Председник

Проф. др Миле Илић

**О б р а з л о ж е њ е**

Предложеним изменама у члану 1. Предлога одлуке прописује се да се технички секретар ангажује решењем о одређивању техничког секретара одборничке групе.

Измена предложена у члану 2. Предлога одлуке последица је измене предложене у члану 1. Предлога одлуке, с тим да су прописани и разлози за престанак ангажовања техничког секретара.

Предложеним изменама у члану 3. Предлога одлуке техничком секретару се одређује накнада за обављање административно-техничких и других послова за одборничку групу у висини од 45% од просечне месечне зараде по запосленом у Републици Србији, према последњем објављеном податку републичког Завода за статистику.

У Нишу, јуна 2015. године

**СКУПШТИНА ГРАДА НИША**

Председнику Скупштине Града

Проф. др Милету Илићу

На основу члана 106. Пословника Скупштине Града Ниша (''Службени лист Града Ниша'', број 100/2008), као овлашћени предлагачи, Скупштини Града подносимо:

* **ПРЕДЛОГ ЕТИЧКОГ КОДЕКСА ПОНАШАЊА ЗАПОСЛЕНИХ У ГРАДСКИМ УПРАВАМА И СЛУЖБАМА ГРАДА НИША**

Предлажемо да се, у складу са Пословником Скупштине Града Ниша, наведени Предлог одлуке уврсти као тачка дневног реда у предлог дневног реда прве наредне седнице Скупштине Града Ниша.

За представника предлагача одређујемо \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Прилог:

* **ПРЕДЛОГ ЕТИЧКОГ КОДЕКСА ПОНАШАЊА ЗАПОСЛЕНИХ У ГРАДСКИМ УПРАВАМА И СЛУЖБАМА ГРАДА НИША**

У Нишу, јуна 2015. године

**ПОДНОСИОЦИ ПРЕДЛОГА**

Одборничка група ПОКРЕНИМО НИШ: Одборничка група СОЦИЈАЛИСТИЧКА

СНС-ПСС-ПС ПАРТИЈА СРБИЈЕ, ПУПС, ЈС

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Шеф Дејан Јовановић Шеф проф. др Игор Новаковић

Одборничка група УЈЕДИЊЕНИ Одборничка група

РЕГИОНИ-БРАНИСЛАВ ЈОВАНОВИЋ „ИЗБОР ЗА БОЉИ ЖИВОТ БОРИС ТАДИЋ“

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Шеф Бранислав Јовановић Шеф мр Милош Симоновић

Одборничка група ДЕМОКРАТСКА Одборничка група

СТРАНКА СРБИЈЕ „НИШКА ПРИЧА-СДПС“

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Шеф Милан Лапчевић Шеф др Предраг Јеленковић

Одборничка група „КОАЛИЦИЈА Одборничка група

ЗА НИШ“ ПОКРЕТ СОЦИЈАЛИСТА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Славиша Динић Владислав Миленковић

**ПРЕГЛЕД ЧЛАНОВА ОДЛУКЕ О ТЕХНИЧКОМ СЕКРЕТАРУ**

**ОДБОРНИЧКЕ ГРУПЕ КОЈИ СЕ МЕЊАЈУ И ДОПУЊУЈУ**

**Члан 3.**

Технички секретар ангажује се уговором на одређени временски период, а укупно најдуже до истека рока прописаног чланом 2. ове одлуке.

Уговор са лицем које је актом одборничке групе одређено да обавља послове техничког секретара за одборничку групу закључује председник Административног одбора Скупштине Града.

Уговор из става 2. овог члана закључује се у року од три дана од дана достављања акта одборничке групе Скупштини Града, а права и обавезе техничком секретару почињу да теку од дана закључивања уговора.

**Члан 4.**

Уговор из члана 3. ове одлуке може бити раскинут и пре истека рока на који је закључен и то:

- на захтев одборничке групе која је ангажовала техничког секретара,

- на захтев техничког секретара,

- распуштањем Скупштине, односно истеком мандата одборника тог скупштинског сазива.

**Члан 6.**

За обављање послова за одборничку групу техничком секретару припада накнада за ангажовање коју одређује Административни одбор Скупштине Града посебном одлуком.